text: [{"text_idx": "#000000", "text": "Rice allocation to more than 900 families in Dumolog delivered"}, {"text_idx": "#000001", "text": "Yanda lang nag-untat ang baskog sang balud pagkatapos sang pila ka adlaw nga antos bangud wala gid panagat. Siling sang taga-Dumolog gaital-ital na ang unod sang ila talagbasan, ang iban gani sipot na. Mayad lang gid nakahingagaw ang 15-kilos nga bugas naton."}, {"text_idx": "#000002", "text": "\u201cWala na gid ko huguton nga inugdalawat. Kabudlay-budlay sang pangabuhi sa baybayon pasalamat lang ko kay kada manawagan kami bulig kon tigbalaskog, ara dayon si Mayor nagasalum samon kinahanglanon,\u201d sunu sa mangingisda sa Dumolog."}, {"text_idx": "#000003", "text": "Grasya para sa masobra 900 ka pamilya ang pag-abot sang libre nga bugas bonus na dira ang mas ginpaputi kag ginpanami nga klase sang bugas."}]